LIZICA MIHUŢ

Conferința de presă, 3 septembrie 2025. TEMATICA. 1. Programul Asociației “SUSȚINEM EXCELENȚA” pentru septembrie-iunie : Directorul fiecărui departament: EDUCAȚIE, ÎNVĂȚĂMÂNT, CULTURĂ, MEDICINĂ, JUSTIȚIE, MASS-MEDIA, ANTREPRENORIAT, GASTRONOMIE va organiza și va modera o activitate, care va avea ca invitat(ă) o personalitate în domeniul respectiv, ce poate fi considerată un posibil model pentru comunitate; 2. Prezentarea succintă a cărții ATITUDINI ȘI CONFESIUNI (II), Editura Palimpsest, București, ce va fi lansată în 24 septembrie în sala Regele Ferdinand a Primăriei, orele 11-13, pe care am rezervat-o deja, precum și oferirea cărții împreună cu mulțumirile noastre ziariștilor prezenți. Vă fac cunoscut CUPRINSUL și ARGUMENTUL cărții:

ATITUDINI ŞI CONFESIUNI (II)

PUBLICISTICĂ
10 martie 2022 – 7 mai 2025

Această carte a apărut cu sprijinul Primăriei Arad prin                           Centrul Municipal de Cultură Arad, în cadrul unui  proiect al                          Asociaţiei „Susţinem Excelenţa”

Grafică-copertă: Laurian Popa
Tehnoredactare: Eugen Tămăşan 

Responsabilitatea  asupra opiniilor exprimate în această carte îi revine autoarei
Descrierea CIP a Bibliotecii Naţionale a României
Mihuţ, Lizica
    Atitudini şi confesiuni: publicistică / Lizica Mihuţ. - Bucureşti: Palimpsest, 2022-2025
    2 vol.
    ISBN 978-606-8478-84-5
    Vol. 2: 10 martie 2022 - 7 iunie 2025. - 2025. - ISBN 
978-606-8478-83-8

821.135.1	

CUPRINS

ARGUMENT
CAPITOLUL I
PROFILE ÎN CÂTEVA LINII (în ordine alfabetică)
CAPITOLUL II
CONVORBIRI PROVOCATE
CAPITOLUL III
COLABORAREA ROMÂNO-CHINEZĂ,  EXPERIENŢĂ DE EXCEPŢIE
III.1. REPERE PRESTIGIOASE
III.2. SIMPOZIONUL INTERNAŢIONAL „CULTURA ŞI                    CIVILIZAŢIA CHINEZĂ. DIALOGURI ROMÂNO-CHINEZE”                    (ediţiile: VII, VIII). ECOURI ÎN PRESĂ
III.3.  FORUMUL PRIETENIEI ROMÂNO-CHINEZE. ECOURI ÎN PRESĂ
CAPITOLUL IV 
„SUSȚINEM EXCELENȚA”, DIALOGURI LA TIMPUL PREZENT...
CAPITOLUL V
BISERICĂ, ÎNVĂŢĂMÂNT, CULTURĂ. EVENIMENTE
CAPITOLUL VI
TEATRU
CAPITOLUL VII 
UNIVERSITATEA „AUREL VLAICU”.  PRECIZĂRI NECESARE
CAPITOLUL VIII
PLAGIATELE ÎN ROMÂNIA
CAPITOLUL IX
VARIA
CAPITOLUL X
LANSĂRI DE CARTE
X.1. LANSAREA CĂRŢII „ATITUDINI ŞI CONFESIUNI”, Editura Palimpsest, Bucureşti, 2022
X.1.1. PREZENTAREA CĂRŢII
X.1.2. ECOURI ÎN PRESĂ
X.2. LANSAREA CĂRŢII „CULTURA ŞI CIVILIZAŢIA CHINEZĂ. DIALOGURI ROMÂNO-CHINEZE”
X.2.1. MESAJUL EXCELENȚEI SALE, YU JIANG
X.2.2. PREZENTARE CARTE
X.2.2.1. OFICIALITĂŢI
X.2.2.2. PERSONALITĂŢI CULTURALE, (în ordine alfabetică)
X.2.2.3. MEMBRE ALE ASOCIAŢIEI „CON BRIO”. OPINII
X.2.3. ECOURI ÎN PRESĂ
CAPITOLUL XI
OASPEŢI AI ARADULUI, 2004 – 2020, în ordine cronologică (selectiv)

ARGUMENT  
Subliniez dintru început că prezenta carte este o crestomație jurnalistică, ce continuă demersul precedent, reunind articole publicate în ultimii trei ani (martie 2022-aprilie 2025), cu intenția explicită de a oferi un tablou plurivalent al Aradului, elaborat uneori elogios, alteori critic, dar întotdeauna ca opțiune de „minte și de suflet”, vădind în esență, o profundă loialitate. Un Arad, surprins din perspectiva unor aspecte evocaționale sau de ordin confesional, relevând atitudini, experiențe (uneori, insolite) situate în varii zone: învățământ, relații internaționale, teatru, instituții. 
Mărturisesc că jurnalismul nu a constituit de-a lungul anilor, o îndeletnicire la marginea vieții, ci un microb „luat” încă în primele clase de gimnaziu, prin participarea la „Cercul micilor corespondenți”, un microb, ce nu m-a părăsit nicicând. 
De ce un al doilea volum de publicistică? În mod sigur, nu reprezintă numai ideea de continuitate, ci o posibilă istorie a perioadei abordate, o istorie trăită la temperatura zilei, constituind moral și emoțional, un fragment din viața mea, un act de eliberare a conștiinței. Deși nu ignoră cotidianul, publicistica nu se identifică cu jurnalismul, ci și-l asumă cu luciditate, dar pe o altă dimensiune tematică și din perspectiva altor imperative filosofice și etice, învederând evenimente, idei experiențe, confesiuni. Articolele apărute în ultimii trei ani sunt cuprinse în zece capitole ale cărții, fiind dispuse, cronologic sau în ordine alfabetică, cu o singură excepție, ultimul capitol, al XI-lea, ce înfățișează doar câteva imagini, preluate din volumul de publicistică anterior, spre a demonstra că urbea noastră nu a încetat să însemne un reper prestigios al învățământului și al culturii naționale. Cartea fixează în pagina scrisă, sine ira et studio, „Profile” ale unor personalități, abordate sintetic, care prin contribuția lor depășesc zona Aradului, relevând destine interesante, constituite din lumini și, uneori, din umbre, destine ale unor oameni cu palmares, având adeseori, valoare de simbol. Capitolul al II-lea, „Convorbiri provocate” reunește mărturisiri spuse întâia dată despre Universitatea „Aurel Vlaicu” și nu numai, pledoaria fiind, pentru un Arad universitar. Celelalte capitole ale cărții au în atenție aspecte situate în zona relațiilor internaționale sau a bisericii, a învățământului, a culturii și nu în ultimul rând, privind activitatea asociației „Susținem Excelența”, consemnată în presa arădeană, ca print sau online. Capitolul privind „cel mai grav plagiat după anul 1989” stabilit de Comisia Națională de Etică cuprinde articole importante publicate în presa națională, semnate de personalități prestigioase în domeniu. Inserând în paginile cărții articole din media națională și arădeană, consemnăm, implicit, pagini inedite ale unei posibile istorii a presei românești actuale. 
Mulțumim ziariștilor arădeni (nominalizați în ordine alfabetică) CIPRIAN DOBRANIS (TV Arad), ADORIANA JIDOI („Critic Arad”), ANDREEA PINTEA („aradon.ro”; „Jurnalul arădean”), LUCIAN ȘERBAN („Arq”), DIANA TOADER („NewsAr.ro”), ORLANDO TOADER („NewsAr.ro”), LUCIAN VALERIU („Critic Arad”), IZABELA VEKAȘ (TV Arad), CLAUDIA UNTARU CREȚU („Știrea noastră“; „adevărul.ro”), care de-a lungul anilor au relatat  activitatea noastră. De asemenea, aduc mulțumiri ziariștilor din presa națională, care și-au dat acceptul pentru publicarea câtorva articole referitoare la plagiatele fostului rector al Universității „Aurel Vlaicu”.
În concluzie, ATITUDINI ȘI CONFESIUNI (II) se dorește a fi o carte-document, care nu deformează realitatea, ci o propune ca obiect de meditație.
Autoarea